ऑस्ट्रेलियाई ओपनर ने फिल्म 'I' के ऊपर बनाया इंस्टा रील, रेसलिंग करते नजर आए
Australian Opener David Warner Video - ऑस्ट्रेलियन ओपनर डेविड वार्नर भारतीय फिल्मों के मुरीद रहे हैं और पॉपुलर सीन्स की नकल करते हुए वीडियो सोशल मीडिया पर डालते रहते हैं
ऑस्ट्रेलियन ओपनर डेविड वार्नर भारतीय फिल्मों के मुरीद रहे हैं और पॉपुलर सीन्स की नकल करते हुए वीडियो सोशल मीडिया पर डालते रहते हैं। वार्नर ने अब एक रील शेयर किया है, जिसमें वे साउथ मूवी 'I' (आई) के हीरो विक्रम के चेहरे पर एक एप की मदद से अपना चेहरा लगा रखा है।
वीडियो में वॉर्नर पहलवानी करते और मारपीट करते नजर आते हैं। उन्होंने वीडियो शेयर करते हुए लिखा, 'यह मेरी पसंदीदा फिल्मों में एक है। आप इसका नाम बताइए।'
फिल्म आई 2015 में आई थी। इसे लोगों ने काफी पसंद किया था। एस शंकर ने फिल्म को डायरेक्ट किया था तो मशहूर संगीतकार ए आर रहमान ने म्यूजिक दिया। इस फिल्म के गाने भी लोगों को काफी पसंद आए थे।
IPL 2023 में करेंगे दिल्ली की कप्तानी
वार्नर ऑस्ट्रेलिया की टेस्ट टीम से बाहर हो चुके हैं। हालांकि, उन्हें IPL 2023 के लिए पंत की जगह दिल्ली कैपिटल्स की कप्तानी की जिम्मेदारी सौंपी गई है। पंत का कुछ दिन पहले एक्सीडेंट हो गया था। वह करीब एक साल क्रिकेट से दूर रहेंगे। ऐसे में उनकी जगह फ्रेंचाइजी ने वार्नर को टीम का कप्तान नियुक्त किया गया है। वार्नर 2016 में अपनी कप्तानी में सनराइजर्स हैदराबाद को आईपीएल का एकलौता खिताब भी जितवा चुके हैं।
टेस्ट सीरीज से हो चुके हैं बाहर
वार्नर इंग्लैंड के खिलाफ तीसरे और चौथे टेस्ट मैचों की सीरीज से बाहर हो चुके हैं। वह दिल्ली में खेले गए दूसरे टेस्ट के दौरान पहली पारी में बल्लेबाजी करते हुए चोटिल हो गए थे। जिसकी वजह से वह दूसरी पारी में भी नहीं खेले। वार्नर उसके बाद ऑस्ट्रेलिया लौट गए। वार्नर दोनों टेस्ट में स्पिनरों के सामने जूझते हुए नजर आए।